शीर्षक: सोशल : 'पुरुषांनी स्त्रियांची पात्रं साकारावी पण उगाच अश्लीलता नको'\nवरील काल्पनिक लेखाचे शीर्षक दिल्यास, लेखाची कल्पना करा.\n
अनेकांनी पुरुष कलाकारांनी महिलांचा वेष धारण करून भूमिका साकारण्यावर प्रश्न उपस्थित केले, तर एका मर्यादेपर्यंत हे ठीक असल्याचं काही वाचक म्हणतात.

पाहूया वाचकांनी व्यक्त केलेली काही निवडक आणि संपादित मतं - 

मानसी लोणकर म्हणतात, "विनोदाचा अतिरेक जरा जास्तच दिसून येतो. पुरुषांना स्त्रिया बनवून विनोद करणं चुकीचं आहे. याचा अर्थ स्त्रिया या विनोदाचा भाग म्हणून आहेत का? या शिवाय त्यात अश्लीलता ही कुटून कुटून अधिक प्रमाणात दाखवली जाते."

"पूर्वीच्या काळी स्त्रियांना सिनेमा, मंच या ठिकाणी काम करण्यास परवानगी नसल्याने पुरुष हे स्त्रीप्रधान भूमिका पार पाडायचे आणि त्याही अत्यंत चोखपणे, त्याला गालबोट ही लागू न देता. परंतु आता सगळे वेगळेच दिसते. स्त्रियांचं विनोदीकरण आणि अश्लीलता फक्त दिसून येते," असं त्या पुढे लिहितात.

"जोपर्यंत निखळ मनोरंजन होत आहे, कुठेही अश्लीलता किंवा पांचटपणा नसतो तोपर्यंत काही हरकत नाही," असं सचिन चव्हाण म्हणतात.

"एका मर्यादेपर्यंत जर हे होत असेल तर ते सहन करण्यासारखं आहे. पण अलीकडच्या काळात हास्य निर्माण होण्याऐवजी राग येतो," असं मीनाक्षी साबळे यांनी म्हटलं आहे. 

कौस्तुभ जंगम म्हणतात, "101% खरं आहे. आता हे सारं अत्यंत अभिरुचिहीन पातळीवर आलेलं आहे. आणि या सगळ्याचा आता उबगच नाही तर घृणा येऊ लागली आहे. खरं तर मराठीत अत्यंत दर्जेदार विनोद निर्मिती होत आलेली आहे. आणि चांगल्या विनोद निर्मिती साठी पुरुषाने स्त्रीवेश धारण करण्याची अजिबात गरज नाही."

संजय दळवी यांच्यामते, "कथानकाची गरज म्हणून पुरुषांनी स्त्रीपात्र करणं वेगळं आणि ओढून-ताणून पुरुषांनी साड्या नेसून स्त्रीपात्र करणे वेगळं. ते किळसवाणं वाटतं...!!!"

स्वाती भंगाळे यांच्यामते "पारंपरिक नऊवारीची चेष्टा केली जात असल्यासारखं वाटतं. इतके भयानक दिसतात बघवत नाही. पण याला विजय चव्हाण हे अपवाद होते."

अपराजिता शुक्ला यांच्यामते हा अतिरेक नाही. "ते लोक आपली कला दाखवतात आणि साडी घातल्यानं त्यांचा पुरुषपणा कमी होत नाही किंवा बाईपणा कमी होत नाही. मी सॅल्यूट करते अशा पुरुषांना जे साडी घालून फक्त दुसऱ्यांना हसवण्याचा विचार करतात. भाऊ कदम, सागर करांडे आणि कुशल बद्रिके यांचा अभिमान वाटतो."

रश्मी जोशी म्हणतात, "हो, खूपच अतिरेक होतो. इतकं घाणेरडं वाटतं. खरंतर त्यामुळेच 'मी चला हवा येऊ द्या' हा कार्यक्रम पाहाणंच सोडून दिलं. किळस येते. एखाद्या वेळेस ठीक आहे पण...